《普光寺睡起》
明代·王慎中

群动各有营，蹙蹙不得息。嗟哉尺蠖徒，烦蹇牵物役。

岂谓尘中姿，还寄云外迹。古刹绝浮氛，法堂鲜来客。

首夏澹新凉，偃卧不知夕。觉来盼高峰，近远各异色。

草摇席下芳，筠散尊中碧。鸟语无俗音，泉漱皆洌泎。

俛仰惬幽赏，去矣从所适。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。